
	Ձեր 18.08.2026թ. N ԱԱ/06.1/25174-2026 գրությամբ ներկայացված ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է ՀՀ 2026թ.-ի պետական բյուջեի «Առողջապահություն» բաժնի 1126. ծրագրի 11001. «Առողջապահության ոլորտի պետական քաղաքականության մշակում, ծրագրերի համակարգում և մոնիթորինգ» միջոցառման գծով հատկացված գումարից նվազեցնել 56,958.0 հազար դրամ և ուղղել նույն ծրագրի 11008. «Առողջապահական ծրագրերի իրականացման գրասենյակի պահպանման ծախսեր» միջոցառմանը՝ Առողջապահական ծրագրերի իրականացման գրասենյակի (այսուհետ՝ ԱԾԻԳ) 2026թ.-ի սեպտեմբեր-դեկտեմբեր ամիսների աշխատավարձի դեֆիցիտը ֆինանսավորելու նպատակով, ըստ Նախագծի հիմնավորման՝ ԱԾԻԳ-ում նախատեսվող 4 նոր հաստիքների գծով ծախսերի, ինչպես նաև 13-րդ աշխատավարձի գծով ծախսերի ֆինանսավորման համար։
Այս կապակցությամբ, հիմք ընդունելով ՀՀ փոխվարչապետերի մոտ 04.08.2026թ. ԱԾԻԳ-ի հաստիքների համալրման վերաբերյալ կայացած խորհրդակցության արդյունքները, հայտնում ենք, որ 4 նոր հաստիքների ստեղծման և աշխատավարձի ֆոնդի ավելացման անհրաժեշտության մասով այլ դիտարկումներ չունենք։
Այդուհանդերձ, հարկ ենք համարում տեղեկացնել, որ Նախագծով պահանջվող 56,958.0 հազար դրամի չափի վերաբերյալ մանրամասն հաշվարկներ ներկայացված չեն։ Մասնավորապես, ներկայացված չէ գործող և 4 նոր հաստիքների գծով աշխատավարձի պահանջի հաշվարկը՝ 2026թ. սեպտեմբեր-դեկտեմբեր ամիսների կտրվածքով, ըստ հաստիքների, պաշտոնային դրույքաչափերի և հաստիքների համալրման ժամկետների, ինչպես նաև 13-րդ աշխատավարձի գծով։
Հարկ է նկատի ունենալ նաև, որ ՀՀ օրենսդրությամբ ծրագրերի իրականացման գրասենյակների աշխատակիցների համար ՀՀ պետական բյուջեի միջոցների հաշվին լրացուցիչ վճարների, այդ թվում՝ 13-րդ աշխատավարձի տրամադրման առանձին երաշխիք նախատեսված չէ։
Հաշվի առնելով վերոգրյալը, ինչպես նաև նկատի ունենալով, որ ԱԾԻԳ-ի 4 նոր հաստիքների համալրման նպատակով «Հայաստանի Հանրապետության վարչապետի 2011 թվականի հունիսի 13-ի N 526-Ն որոշման մեջ փոփոխություններ կատարելու մասին» ՀՀ վարչապետի որոշման նախագիծը դեռևս գտնվում է շրջանառության մեջ, առաջարկում ենք Նախագծի քննարկմանն անդրադառնալ նշված որոշման ընդունումից հետո՝ Նախագծով պահանջվող 56,958.0 հազար դրամի մանրամասն հաշվարկ հիմնավորումների առկայության դեպքում: 
Միաժամանակ, հայտնում ենք, որ Նախագծով ներկայացված նվազեցումները հնարավոր չէ կատարել, Նախագծում ներառված ծախսային միջոցառումների՝ պայմանագրային պարտավորություններով ծանրաբեռնվածության և համապատասխան կարգադրիչի կողմից պակասեցումները չկատարելու պատճառով։
	 







  ԸՆԴՈՒՆՎԵԼ Է ՄԱՍՆԱԿԻ:
  Նախագծով նախատեսվում էր հատկացնել 56,9 մլն դրամ` Առողջապահական ԾԻԳ-ի գործող հաստիքացուցակով նախատեսված 20 հաստիքի 2026 թվականի տարեկան բյուջեի պակասորդի ֆինանսավորման համար: Սակայն հաշվի առնելով Ֆինանսների նախարարության հետ աշխատանքային քննարկումները հատկացվող գումարի չափը վերանայվել է և որպես միջին ամսական աշխատավարձ նախատեսվում է հատկացնել ոչ թե 11,4 մլն դրամ ( մեկ ամսվա վարձատրության չափ այլ 5,5 մլն դրամ` հավելավճարի չափով): Հատկացվող գումարի չափը չշգրտվել է և հատկացվող գումարի չափը կազմում է 50,934,000 դրամ: 
 Նախագծում ներառված չէ նոր 4 հաստիքների համար անհրաժեշտ ֆինանսական միջոցները: Նախագծով հաշվարկված գումարը դա հավելավճարի համար հաստատված բյուջեի և փաստացի անհրաժեշտ գումարի տարբերությունն է: 






Ընդունվել է։
Կատարվել են համապատասխան նվազեցումները։

